প্রথম আবদুল্লাহ, জর্ডান
আবদুল্লাহ বিন আল-হুসাইন (ফেব্রুয়ারি ১৮৮২ – ২০ জুলাই ১৯৫১) (আরবি : عبد الله الأول بن الحسين) মক্কায় জন্মগ্রহণ করেন। তিনি হুসাইন বিন আলী ও তার প্রথম স্ত্রী আবদিয়া বিনতে আবদুল্লাহর দ্বিতীয় পুত্র। তিনি ইস্তানবুল, তুরস্ক ও হেজাজে শিক্ষালাভ করেন। আবদুল্লাহ ১৯০৯ থেকে ১৯১৪ সাল পর্যন্ত মক্কার প্রতিনিধি হিসেবে উসমানীয় সংসদের দায়িত্ব পালন করেন। প্রথম বিশ্বযুদ্ধের সময় তিনি ব্রিটিশদের সাথে মিত্রতা স্থাপন করেন। ১৯১৬ থেকে ১৯১৮ সাল পর্যন্ত তিনি ব্রিটিশ সামরিক কর্মকর্তা টি ই লরেন্সের সাথে তিনি কাজ করেন। উসমানীয়দের বিরুদ্ধে সংঘটিত আরব বিদ্রোহে তিনি অন্যতম স্থপতি ও পরিকল্পক। ১৯২১ থেকে ১৯৫১ সাল পর্যন্ত তিনি ট্রান্সজর্ডানের শাসক ছিলেন যা থেকে পরবর্তীতে জর্ডানের জন্ম হয়। ১৯২১ থেকে ১৯৪৬ সাল পর্যন্ত তিনি ব্রিটিশ মেন্ডেটের অধীনে আমির হন। ১৯৪৬ সাল থেকে ১৯৫১ সালে মৃত্যুর পূর্ব পর্যন্ত তিনি জর্ডানের স্বাধীন বাদশাহ হিসেবে অধিষ্ঠিত ছিলেন।
সুলাইমান ইবনে আবদুল্লাহ ইবনে তাহির
সুলাইমান ইবনে আবদুল্লাহ ইবনে তাহির () ছিলেন ৯ম শতাব্দীতে আব্বাসীয় খিলাফতের একজন তাহিরি কর্মকর্তা। তিনি তাবারিস্তানের শেষ তাহিরি গভর্নর ছিলেন। হাসান ইবনে জায়েদের বিদ্রোহের ফলে ক্ষমতাচ্যুত হওয়ার পূর্ব পর্যন্ত তিনি সেখানে শাসন করেছেন। এরপর তিনি বাগদাদের গভর্নর হিসেবে নিয়োগ পান। ৮৭৯ সালে মৃত্যুর পূর্ব পর্যন্ত তিনি এই পদে ছিলেন।